5. ΒΑΣΙΛΙΚΟΝ ΔΙΑΤΑΓΜΑ της 7/11 Αυγ. 1952 Περί ασκούντος την ποινικήν αγωγήν παρά τω Διαρκεί Στρατοδικείω Ιωαννίνων και διαιρέσεως τούτου εις δύο Τμήματα. Έχοντες υπ’ όψιν: 1)το άρθρον μόνον του Α.Ν. 169/1945 «Περί διατάξεων αφορωσών την ίδρυσιν Στρατοδικείων». 2)Το άρθρ. 177 παρ. 3 του Στρατιωτικού Ποινικού Κώδικος. 3)Την υπ’ αριθ. 574/1952 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν. Άρθρ.1.-Την ποινικήν αγωγήν παρά τω Διαρκεί Στρατοδικείω Ιωαννίνων ιδρυθέντι δια του από 13/18 Απρ. 1945 Β. Δ/τος ασκεί από 31ης Αυγ. 1952 ο Διοικητής του Α΄ Σώματος Στρατού. Άρθρ.2.-1.Το Διαρκές Στρατοδικείον Ιωαννίνων διαιρείται εις δύο Τμήματα (Α΄ και Β΄) άτινα με διάφορον σύνθεσιν δύνανται να συνεδριάσωσι συγχρόνως. 2.Ο τόπος συνεδριάσεως του δευτέρου Τμήματος ορισθήσεται υπό του ασκούντος την ποινικήν αγωγήν, εντός ή εκτός της έδρας του Στρατοδικείου. Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 